A BIZOTTSÁG 1744/2004/EK RENDELETE
(2004. október 7.)
az 1490/2002/EK rendeletnek egy referens tagállam helyettesítése tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdése második albekezdésére,
mivel:
(1)
A 91/414/EGK irányelvvel összhangban a Bizottságnak munkaprogramot kell készítenie a piacon forgalomban lévő hatóanyagok fokozatos vizsgálatáról két évvel az említett rendeletről szóló értesítés időpontját követően.
(2)
A munkaprogram harmadik szakaszáról a 451/2000/EK (2) és az 1490/2002/EK (3) bizottsági rendeletek rendelkeznek.
(3)
Az 1490/2002/EK rendelet 10. cikke (3) bekezdése szerint lehetőség van arra, hogy bizonyos hatóanyagokat kijelöljenek valamely más tagállam számára, ha a referens tagállam a felmérésről készült jelentéstervezet EÉBH-nak történő benyújtására megállapított határidőt nem lesz képes betartani.
(4)
Franciaország tájékoztatta a Bizottságot, hogy a teflubenzuron tekintetében nem lesz képes betartani a felmérésről készült jelentéstervezet benyújtására a rendelet 10. cikke (1) bekezdésében megállapított határidőt. Az Egyesült Királyság jelezte az iránti készségét, hogy ezen hatóanyag referens tagállama legyen. Elegendő időt kell az új referens tagállam rendelkezésére bocsátani a felmérésről készült jelentéstervezet elkészítéséhez, továbbá ezt a hatóanyagot az 1. melléklet A. részéből a B. részébe kell áttenni.
(5)
Az 1490/2002/EK rendeletet ennek megfelelően módosítani kell.
(6)
Az e rendeletben előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
Az 1490/2002/EK rendelet I. melléklete a következőképpen módosul:
1.
Az A. részben a teflubenzuron bejegyzés törlésre kerül.
2.
A B. rész a következő bejegyzéssel egészül ki betűrend szerinti sorrendben:
„Teflubenzuron - Egyesült Királyság - BAS-BE”.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 7-én.